*proiect*

**GUVERNUL REPUBLICII MOLDOVA**

HOTĂRÎREnr.\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2017

Chişinău

**Cu privire la crearea**

**Centrului Național de Sănătate Mintală**

**---------------------------------------------**

În temeiul art. 2 din Legea ocrotirii sănătăţii nr. 411–XIII din 28 martie 1995 (Monitorul Oficial al Republicii Moldova, 1995, nr. 34, art. 373), art. 69 Cod Civil al Republicii Moldova nr. 1107–XV din 06 iunie 2002 (Monitorul Oficial al Republicii Moldova, 2002, nr. 82–86, art. 661), art. 27 lit. f) şi art. 32 al Legii privind administraţia publică centrală de specialitate nr. 98 din 04 mai 2012 (Monitorul Oficial al Republicii Moldova, 2012, nr. 160–164, art. 537), cu modificările şi completările ulterioare, şi în scopul îmbunătăţirii activităţii în domeniul sănătății minitale şi optimizării serviciilor de sănătate minitală, Guvernul HOTĂRĂŞTE:

1. Se instituie Centrul Naţional de Sănătate Mintală, instituţie medico–sanitară publică cu autofinanţare, nonprofit, în care Ministerul Sănătății va exercita atribuțiile de fondator, prin separarea unor părți de patrimoniu din Instituția Medico–Sanitară Publică Spitalul Clinic de Psihiatrie și din Instituția Medico–Sanitară Publică Spitalul Clinic al Ministerului Sănătății.

2. Ministerul Sănătăţii:

va crea, în termen de 2 (două) luni, comisia de reorganizare a instituţiilor nominalizate şi va asigura, prin intermediul acesteia, procedura de reorganizare și creare al Centrului Naţional de Sănătate Mintală;

va elabora şi aproba structura, personalul scriptic şi regulamentul Centrului Naţional de Sănătate Mintală în modul stabilit de legislaţie.

3.Disponibilizarea și angajarea personalului în urma reorganizării Instituției Medico–Sanitare Publice Spitalul Clinic de Psihiatrie și crearea Centrului Naţional de Sănătate Mintală se va efectua în conformitate cu legislaţia muncii în vigoare.

4. Agenţia Relaţii Funciare şi Cadastru va asigura modificarea documentaţiei cadastrale, în conformitate cu prevederile prezentei hotărîri.

5. Compartimentul II din anexa nr. 3 la Hotărîrea Guvernului nr. 397 din 31 mai 2011 „Pentru aprobarea Regulamentului privind organizarea şi funcţionarea Ministerului Sănătăţii, structurii şi efectivului–limită ale aparatului central al acestuia” (Monitorul Oficial al Republicii Moldova, 2011, nr. 95, art. 458), cu modificările şi completările ulterioare, se completează cu un punct nou, 33, avînd următorul cuprins:

„33. Centrul Național de Sănătate Mintală”.

|  |  |
| --- | --- |
| **PRIM–MINISTRU** | **PAVEL FILIP**  |
| Contrasemnează: Ministrul sănătății | Ruxanda Glavan |